AlexejDobrolubov/national_council_slovak_2010 huggingface dataset:
12. schôdza NR SR - 14.deň - A. dopoludnia
Dátum: 2024-05-10
Poslanec: Kosová, Ingrid (PS)
Druh vystúpenia: Vystúpenie s faktickou poznámkou

22. Ďakujem za slovo. Ja sa priznám, že som chvíľu uvažovala nad tým, či vôbec reagovať na zhluk tých nezmyslov, ktoré tu odzneli. Ale potom musím oceniť, že nás pán Danko pochválil, že teda vyjadril fakt, že sme odborníci a odborníčky, a že dokonca sa s nami príjemne komunikuje na štyri oči, takže sa budem snažiť byť naozaj slušná, úctivá a vecná. Povedal ste, že preferujeme a obraňujeme demokraciu len dovtedy, kým nevládneme. Čo je super, lebo vy tým vlastne priznávate, že predpokladáte, že raz vládnuť budeme. Takže vám ďakujem za toho ocenenie, ale zároveň nám vyčítate aj to, že sme vyrástli na neziskovkách. No áno, máme veľmi silný občiansky sektor, to je pravda. A ja som naozaj hrdá, že môžem byť jednou z tých, ktoré vyrástli na neziskovom sektore a viete prečo, pán Danko? Pretože neziskový sektor v mnohých veciach supluje to, kde štát zlyháva. Takže by sme mu mali byť vďační za to a mali by sme byť radi, že máme takýto silný neziskový sektor, ktorý sa dokáže ozvať aj vtedy, keď útočíte na demokraciu ako základný pilier toho, čím sme, kam sme sa dostali a prečo tu sme. Vyčítate nám takisto, že preferujeme menšiny na úkor ostatných občanov. No chcem vám povedať len toľko, že menšiny v tomto štáte nikdy nemali rovnaké príležitosti. A to je ten dôvod, prečo je potrebné preferovať menšiny v mnohých prípadoch. Aby sme vytvárali tieto rovnaké príležitosti a to nebude možné dovtedy, kým sa na nebudete pozerať prizmou, že im musíte trochu viac tých príležitostí dať. To je úplne normálne a prirodzené, že obraňujeme tých slabších. Takisto hovoríte, že vytvárame napätie. Čím? Že poukazujeme na vaše chyby? Že vidíme, že sa tak strašne chcete udržať pri moci, že neváhate ničiť demokraciu, len... (Prerušenie vystúpenia časomerom.)
19. schôdza NR SR - 5.deň - A. dopoludnia
Dátum: 2024-09-18
Poslanec: Krúpa, Juraj (SaS)
Druh vystúpenia: Vystúpenie s faktickou poznámkou

76. Ďakujem, kolegovia, za vaše faktické poznámky. Úprimne, ja vidím, že predstavitelia koalície nerozumejú presne tomu, že o čom tá komisia je a čo vôbec tá komisia je, ako komisia má vyzerať a čím sa má zaoberať. A možno aj keď sú niektorí medzi nimi takí, ktorí tomu rozumejú, tak sa tomu bránia podľa mňa z politických dôvodov. Mňa fascinuje ďalšia vec a to je tá, že máme tu tie porovnania, kolega Grendel to spomínal, napríklad ten pokus alebo ten atentát na Donalda Trumpa v Spojených štátoch amerických, kde sme videli, akým spôsobom zasahovali tam tí ochrankári, ako kryli telom. A mňa fascinuje, naozaj ešte raz fascinuje, že vy to nechcete nejakým spôsobom prešetriť. Lebo ja keď si predstavím a spomínam na ten atentát, tak ja by som očakával, že ochrankár je, alebo ochrankári sú tí, ktorí kryjú telom toho ústavného činiteľa, aby ho ochránili do maximálnej možnej miery. Ja som tam videl nejaké pochybenia, boli experti, ktorí videli tie pochybenia, a napriek tomu sa bránite k tejto veci nejakým spôsobom vyjadriť, alebo to prešetriť. Pretože to je zásadná vec aj pre budúcnosť, ak by došlo znova k ďalšiemu nejakému podobnému atentátu, o ktorom stále hovorí premiér Fico. A vy nechápete ďalšiu vec, my nie sme že vyšetrovací orgán, ale my sme kontrolný orgán. Parlament je kontrolný orgán a má možnosť kontrolovať aj takúto činnosť, aj napríklad aj OČTK v týchto záležitostiach. Ak vy sa hovoríte, že tu nie je legislatíva alebo zákon, tak je, rokovací poriadok to dovoľuje a dovoľuje to aj zákon. A ešte raz si dovolím pripomenúť napríklad zákon o zriadení komisie na ITP. To sú tie isté parametre ako táto... (Prerušenie vystúpenia časomerom.)
19. schôdza NR SR - 5.deň - A. dopoludnia
Dátum: 2024-09-18
Poslanec: Krúpa, Juraj (SaS)
Druh vystúpenia: Vystúpenie s faktickou poznámkou

34. Ďakujem, pani Števulová, za tento návrh zákona, aj SaS-ka prišla s podobným návrhom zákona a myslím si, že teda vnímame situáciu podobne alebo v podstate rovnako. A uvedomujeme si, že došlo naozaj vzhľadom na následky novely Trestného zákona k zhoršeniu situácie na Slovensku, práve čo sa týka takejto kriminality, ktorá začína stúpať. Sú ľudia, ktorí to začínajú pociťovať na vlastnej koži, sú to aj obchodné reťazce. Sú to rôzni obchodníci, ale sú to aj bežní ľudia, ktorým začínajú miznúť veci a keď je aj páchateľ pristihnutý, tak pokuta na mieste je 33 eur, čo je smiešne. A áno, potom v správnom konaní je to 330 eur, čo naozaj môže, nie je odstrašujúcim príkladom, pretože keď ukradnete niečo za 700 eur, zaplatíte za to 330, tak sa vám to stále oplatí, zarobili ste. Čiže áno, je na mieste, aby sme sa zamýšľali nad tým, akým spôsobom túto chybu v novele Trestného zákona, ktorá je ináč plná chýb, napraviť. Ale zas by som to bral aj z tej druhej strany, každá minca má dve strany, a to je, keď teraz týmto konsolidačným balíkom sa zvýšilo DPH na knihy na 23%, tak viete, keď ukradnete knihy za 700 eur, nie je to trestný čin. Ďakujem.
19. schôdza NR SR - 4.deň - B. popoludní
Dátum: 2024-09-17
Poslanec: Krúpa, Juraj (SaS)
Druh vystúpenia: Vystúpenie s faktickou poznámkou

12. Ďakujem veľmi pekne obom za vaše faktické poznámky. Pán Muňko, ja rozumiem vášmu rozrušeniu, ja aj vnímam, ako to vidíte. Ja chcem povedať jedno. Bez ohľadu na to, akú som mal politickú príslušnosť alebo politické tričko, tak pre mňa naozaj bezpečnosť je niečo, čo je nad tým a čo je apolitické, pretože sa týka nás všetkých a týka sa aj bezpečnosti našej krajiny. Ja v minulosti, a to bolo veľmi dobre známe, som bol kritický aj voči predošlému vedeniu ministerstva vnútra, veľmi dobre sa o tom vie. Veľmi dobre sa vie, že aj ministra vnútra sme predvolávali pravidelne na brannobezpečnostný výbor, kde bol grilovaný. Či som to tu organizoval ja, že som zvolával tie výbory, alebo dokonca o to požiadala opozícia, tak sme o týchto veciach diskutovali. A škrelo ma naozaj veľa vecí. Takisto som mal iné očakávania. Mal som očakávania, že sa niektoré veci vyriešia iným spôsobom a mali sme o tom diskusie, aj sme sa o tom hádali, ale aspoň sme o tom vedeli sa rozprávať. Ten rozdiel oproti tomu dnešku je, že my tú diskusiu nemáme ani na tom brannobezpečnostnom výbore a nemáme ju v podstate ani tu v pléne, pretože ako koalícia sa týmto témam vyhýbate. Ja by som sa veľmi rád normálne že korektne o tejto téme porozprával. Moje prvé vystúpenie, pán Muňko, k prvému čítaniu bolo úplne niečo iné. Naozaj som hovoril o tom, aké chyby sa robili v minulosti, aj aké chyby sa robili za minulého vedenia, že čo všetko tam bolo zle urobené. Všetko sme sa bavili a sme hovorili o tom, že ako je dôležité sa baviť o budúcnosti, o tom, aby to malo nejaký cieľ, nejaké smerovanie. A ja som očakával, že tá diskusia zostane aj v tejto rovine. Až po moment, keď vystúpil minister vnútra, ktorý nám tu všetkým vynadal, ale nepovedal nič viac.
19. schôdza NR SR - 3.deň - A. dopoludnia
Dátum: 2024-09-13
Poslanec: Krúpa, Juraj (SaS)
Druh vystúpenia: Vystúpenie s faktickou poznámkou

70. Ďakujem, Mária, veľmi pekne si to zhrnula a vyargumentovala a v podstate je to úplne jasné. Ale to je to, že my sa tu v podstate ako keby opakujeme v tom istom naratíve. Keď si zoberieme, že čo sme tu zažili včera, ako keby som sa len zobudil a pokračoval v tom istom viac-menej, že len Šimečku vymenili za teba a idú si to isté. Proste si vymyslia akékoľvek argumenty, lebo taký hlavičkový papier alebo takéto si to nemala, alebo tuto. Takéto tieto vyslovene že banálne hlúposti, ktoré sa nafúknu a ktoré, samozrejme, prekrútia, aby si našli nejaký argument. Ale presne ako spomenul napríklad kolega Gábor Grendel, keby nebolo toto, tak si nájdu niečo iné. Proste to rozhodnutie tam padlo a išli si po tom. No, samozrejme, že my nebudeme akceptovať nikoho iného a budeme vyžadovať, aby to bol zástupca SaS, a zástupca za SaS je nominovaná Mária Kolíková, taká bola dohoda. Taktiež sme presvedčení, že ak sa tam teda zjaví niekto z opozície, ktorý keď bude robiť naozaj svoju prácu poctivo, tak ho odvoláte znova, pretože vám bude vadiť. Ja viem o tej dohode, samozrejme. Ja si osobne myslím, že nik z opozície by takúto ponuku SMER-u nemal akceptovať, mal by sa nad ňou znova zamyslieť. Celá opozícia budeme hlasovať za Máriu Kolíkovú. Potom, keď potom v rámci tohto výboru vy sa budete pokúšať navrhnúť túto pozíciu niektorému opozičnému kandidátovi, ja sa obávam, že bude zvolený on len za pomoci hlasov koalície, čím vlastne môže poškodiť reputácii aj tej politickej strany, ktorej to ponúkate, pretože iné opozičné strany takto hlasovať vo výbore nebudú. Takže ešte raz zvážte tieto kroky v opozícii.
19. schôdza NR SR - 3.deň - A. dopoludnia
Dátum: 2024-09-13
Poslanec: Krúpa, Juraj (SaS)
Druh vystúpenia: Vystúpenie s faktickou poznámkou

52. Ďakujem Martinovi Dubécimu za jeho vystúpenie. Myslím si, že to bolo úplne trefné a trafil klinec po hlavičke. Kde sa tu bavíme o tom, že na akom hlavičkovom papieri vlastne Mária Kolíková poslala list na Generálnu prokuratúru, či to mohol byť ten, alebo onen hlavičkový list, či sa mohla, alebo nemohla tak podpísať, alebo nemala, alebo mala tam dať takú pečiatku, alebo nemala. A toto sú, toto sa berie akože pádny dôvod na odvolávanie opozičného predstaviteľa, ktorý si vykonáva poctivo svoju funkciu a tlačí na tú SIS-ku, aby ju kontroval. A presne takisto mňa udivuje, že vás udivuje, že my chceme naozaj efektívne kontrolovať tú SIS-ku, že sa o to naozaj snažíme. A že vám to vadí, to mi je jasné, ale že ju ešte aj kritizujeme, vám to vadí. Akože to je, to je, vy to ani nevnímate, že to je že nezávislá inštitúcia, ktorá má mať, má byť pod nejakou kontrolou, ale že to je vaša inštitúcia, že ako keby sme kontrolovali vás, vašich ľudí. A to je jedno, že či to je len jeden tam, ktorý akože je váš, alebo viacej. Pravdepodobne je ich oveľa viacej. Takže toto sú tie veci. A ešte ma takisto fascinuje, presne ako napríklad kolegyňa Mesterová spomínala v reakcii na pána Dubéciho, kde citovala aj znenie Ústavného súdu, že koľkokrát tu bol porušený v prípade rokovania o novele Trestného zákona rokovací poriadok zo strany koalície. Proste ste si z toho urobili holubník, trhací kalendár a mňa by tak veľmi zaujímalo, že kto za to zoberie zodpovednosť. Ja neviem, teraz Danko alebo ktorý podpredseda parlamentu, alebo niečo podobné. Takže keby sme mali na to ísť naozaj rovnakým metrom, tak nemáme možno ani jedného koaličného predsedu výboru, nehovoriac o tom, že napríklad máme kumulovanú funkciu, čo sme tiež doteraz nemali, ako podpredseda Gašpar a predseda brannobezpečnostného výboru.
19. schôdza NR SR - 3.deň - A. dopoludnia
Dátum: 2024-09-13
Poslanec: Krúpa, Juraj (SaS)
Druh vystúpenia: Vystúpenie s faktickou poznámkou

42. Ďakujem veľmi pekne, pán predsedajúci, aj kolegom za ich faktické poznámky. K niektorým sa vyjadrím. Pán Šuca, je akože zásadný rozdiel niekoho nezvoliť a niekoho odvolať. Vy si asi nespomínate, že v roku 2019 ste odmietli zvoliť pána Galka za podpredsedu parlamentu namiesto pani Nicholsonovej, lebo ste mali voči nemu výhrady. Alebo Kotleba bol v parlamente od roku 2016 a takisto sa hlásil do rôznych pozícií predsedov výborov a vy ako smeráci ste ho odmietli zvoliť. Ale potom ste ho podstrčili novej koalícii v roku 2020, ktorá avizovala, že ho takisto nezvolí a takisto sme hovorili, že nezvolíme ani vášho Blahu, hej? To ste vedeli dopredu, čiže hocikedy ste sa mohli nastaviť. A Blaha ako šéf, no ale však... Takže, takže aby to bolo jasné. Vy tomu nerozumiete. A čo sa týka pána Muňka. Napríklad tam pán Pčolinský bol zbavený funkcie preto, pretože tam bolo podozrenie, že berie úplatky. To ja viem, že to vám nič nehovorí, úplatky sú každodenná záležitosť niekde tam vo vašej sfére, ale u nás nie. A bol dokonca aj svedok, ktorý voči nemu vypovedal. Ostatné veci, jako ho zobrali a tak ďalej, o tom sa môžme baviť, ale takto to funguje jednoducho. A sú aj podozrenia, že akým spôsobom sa dostal k majetkom pán Pavol Gašpar a podobné veci, však si zarobil, né? Takto to vysvetľoval v televízii. No a teraz si predstavte, že naozaj máte šéfa francúzskej alebo britskej spravodajskej služby. To sú ľudia, ktorí koľkokrát majú aj dve vysoké školy, majú skúsenosti, sú to naozaj že ľudia, ktorí sú vysoko vzdelaní a úplne iný rozhľad, hej? A potom tam si predstavte, že sa stretnú s takýmto človekom, ktorý má vytetovaného vlastného otca na ruke a túto minulosť, áno? Takže... (Prerušenie vystúpenia časomerom.)
19. schôdza NR SR - 3.deň - A. dopoludnia
Dátum: 2024-09-13
Poslanec: Krúpa, Juraj (SaS)
Druh vystúpenia: Vystúpenie s faktickou poznámkou

24. Ďakujem, pán podpredseda, a ďakujem taktiež Gáborovi za jeho vystúpenie. Myslím si, že veľmi pekne zhrnul komplet situáciu, ktorá sa tu udiala okolo odvolávania Márie Kolíkovej z pozície predsedkyne kontrolného výboru na Slovenskú informačnú službu. To, čo tu zažívame v tomto parlamente, je naozaj nevídané, je to absolútne kádrovanie a perzekúcia voči opozičným politikom. Mária Kolíková si dovolila spochybniť systém, akým bol do funkcie dosadený syn Tibora Gašpara Pavol Gašpar, a okrem toho takisto sa snažila aj v rámci tohto výboru konať tak, aby to nešlo úplne tak po vôli tejto vládnej koalícii, aby si SIS-ka v tom výbore nemohla robiť, čo len chce, a za toto bola odvolaná. Ale to sa netýka len Márii Kolíkovej, to sa týka aj Michala Šipoša, ktorého tiež odvolali, pretože išiel vyslovene striktne podľa rokovacieho poriadku, ale nie po vôli vládnej koalície. Ak toto pôjde takto ďalej, tak mi to začína naozaj pripomínať 90. roky, Mečiarovu éru. Niečo podobné sme tu zažili aj včera. Táto vládna koalícia, tento vládny valec, stratil absolútne sebakontrolu a myslím si, že je čas, aby sa spamätal, resp. môže na to doplatiť, tak ako doplatil Mečiar. Ďakujem.
20. schôdza NR SR - 1.deň - B. popoludní
Dátum: 2024-09-12
Poslanec: Krúpa, Juraj (SaS)
Druh vystúpenia: Vystúpenie s faktickou poznámkou

164. Ďakujem ti, Braňo, za úplne jasný popis stavu našej spoločnosti a nášho štátu, ktorý pod ťarchou tejto vládnej koalície sa naozaj začína rozpadať. Na čo siahnu, tak to je problém. Vidia, že tie problémy, ktoré sú tu, nevedia riešiť. Predvolebné sľuby nevedia plniť, či sa bavíme o lacnejších potravinách, alebo akomkoľvek inom probléme, o ktorom hovorili, že prídu a vyriešia ho. Ani jeden nevedia vyriešiť. Namiesto toho si naozaj vymýšľajú rôzne zástupné témy, prekrývajú svoju neschopnosť rôznymi kauzami alebo pseudokauzami, ako je teraz napríklad táto pseudokauza ohľadne Šimečkovej rodiny. Tie argumenty, ktoré tu boli prezentované, sú naozaj že úbohé a slabé a vystupovať tu a točiť sa dokolečka s tým, že oni tam mali vyfakturovať 300 eur, ale vyfakturovali si 800 eur a prečo si vyfakturovali 800 eur a niečo podobné, je naozaj, to je na smiech, a zároveň aj na plač. Ja by som očakával, že by naozaj prišli s nejakými konkrétnymi opatreniami a riešeniami, ale nevedia prísť s ničím. Tak prichádzajú presne s týmto. Ale tým zároveň aj naznačujú a zastrašujú, pretože majú strach z dvoch vecí. Prvá je, sú to masy na uliciach, sú to tie demonštrácie, ktoré im robia najviac strach. Veď sme videli, že v auguste sa podarilo počas dovolenkového obdobia zhromaždiť behom chvíle 18-tisíc ľudí do ulíc. A to pochopili, o čo ide. A druhá vec, snažia sa aj zakryť to, že tu hrozí, že nám skončia eurofondy za ich šafárenie, za novelu Trestného zákona a všetky tieto veci s tým spojené, tak to potrebujú prekrývať.
20. schôdza NR SR - 1.deň - B. popoludní
Dátum: 2024-09-12
Poslanec: Krúpa, Juraj (SaS)
Druh vystúpenia: Vystúpenie s faktickou poznámkou

148. Vážený pán Mikloško, ďakujem vám veľmi pekne za váš exkurz do histórie, za objasnenie toho, čo tu všetko táto lúza sa snaží prekrúcať, akým spôsobom koná a tie krásne prirovnania k tomu bývalému režimu, že tu zažívame znova kádrovanie podľa vzoru, ktoré sme tu mali v minulosti počas dôb Komunistickej strany Československa. Kto iný by takéto mohol vymyslieť ako birmovaný komunista? A využije na to všetkých svojich lokajov, aby mu k tomu pritakávali a aby presne robili to, čo on im povie, bez toho, aby sa nad tým zamysleli, aké svinstvo sa tu pácha. Ale podľa môjho názoru tento útok na pána Šimečku a na jeho rodinu nie je len útokom voči nemu a takého typického kádrovania, ale za tým sa pripravuje útok na tretí sektor. Na mimovládny sektor, kde najprv sa pošpiní rodina pána Šimečku a čo všetko ten tretí sektor je a vyslovene sa pripravuje pôda na to, aby sa potom mohlo prísť s ďalšími útokmi na mimovládny sektor, potom na novinárov, na médiá, na akademickú pôdu vyslovene po vzore Orbánovcov, resp. v minulosti poučením z vývoja komunistickej strany tak, aby si podmanili túto krajinu absolútne a pošliapali všetko, čo znamená sloboda, čo znamená možnosť demokracie a hodnôt, ktoré oni nechápu, ani ich nikdy nepochopili. Ďakujem.
19. schôdza NR SR - 2.deň - B. popoludní
Dátum: 2024-09-11
Poslanec: Krúpa, Juraj (SaS)
Druh vystúpenia: Vystúpenie s faktickou poznámkou

58. Ďakujem, pán predsedajúci. Ďakujem tebe, Alojz, že si naznačil niekoľko vecí, ktoré sú spojené práve s tým problémom v Policajnom zbore. Policajný zbor je niečo ako taký špecifický cech alebo taká špecifická komunita, ktorá žije v tej komunite tak, že sa tie informácie veľmi rýchlo šíria a títo ľudia v tej špecifickej komunite majú za úlohu vlastne zametať tú špinu na uliciach. A je to ťažká práca, je to nepríjemná práca a keď niekto vám bráni v tom, aby ste tú špinu zametali a ešte vám kvôli tomu sa možno niekto začať vyhrážať alebo nejakým spôsobom zasahovať do vašej práce, tak tým pádom, samozrejme, že to nezostane len medzi tou skupinkou tých policajtov, ktorých sa to týka, začne sa to šíriť v rámci Policajného zboru a tým sa aj ten Policajný zbor k tomu aj stavia a nastavuje a môže to pôsobiť aj demotivačne, to je jedna vec, samozrejme. A druhá vec, ktorá je naozaj nepodarená na tomto návrhu zákona, je, že z pohľadu policajtov je vnímaný nespravodlivo, pretože rozdávate päťtisíc eur nie všetkým, ale len vybraným častiam Policajného zboru. A tým pádom to vlastne vytvára aj ďalšie určité pnutie v rámci Policajného zboru, kde títo policajti sa cítia byť tí, ktorí nemajú nárok požiadať o tých päťtisíc eur dajme tomu, zabudnutí. Takže myslím si, že toto tiež bude vytvárať ďalšie nepríjemnosti v rámci Policajného zboru a myslím si, že to bude prinášať aj to, že tá bezpečnosť v rámci Slovenska sa bude znižovať, pretože tá nechuť a tá odhodlanosť opustiť ten Policajný zbor to nezníži. Ďakujem.
15. schôdza NR SR - 11.deň - A. dopoludnia
Dátum: 2024-06-27
Poslanec: Krúpa, Juraj (SaS)
Druh vystúpenia: Vystúpenie s faktickou poznámkou

85. Ďakujem veľmi pekne. A lex potentát, to je tak trefné, ďakujem. Keď si všimnete, že ako SMER reaguje na to, že si tu, že je situácia na Slovensku zlá, že je spoločnosť polarizovaná, že bezpečnostná situácia teda podľa nich sa v niektorých situáciách zhoršuje, tak reakcia bola, zvýšili si platy a ešte aj vybavili Robovi Ficovi doživotnú rentu. No a čo ich ešte štvalo, že niektoré demonštrácie ich štvali. Však to hovorili teraz deväť mesiacov, ako ich to štve, že tie demonštrácie a že tie prispievajú vlastne k polarizácii spoločnosti, tak aj tie obmedzia. A to, čoho sme svedkami, je, že za tých posledných osem alebo deväť mesiacov, čo sú pri moci, tak dochádza k postupnému obmedzovaniu politických práv garantované ústavou. Je to taká ako keby salámová taktika, sú tu rôzne návrhy zákonov, ktoré postupne, pomaličky, ale jasne uberajú práva, ktoré máme. A jedno z nich je aj právo na verejné zhromaždenia alebo na demonštrovanie ako také, no, samozrejme, že reakciou našou, keďže tu máme menšinu, je vás o štyroch viac, že vám tu nemôžeme nejakým spôsobom tu zamedziť, aby ste si schválili hocičo, aj doživotnú rentu pre vás všetkých, len pre smerákov alebo kohokoľvek, tak, bohužiaľ, budeme musieť, budeme proste prinútení sa obrátiť na Ústavný súd a následne na Európsky súd pre ľudské práva. A ja už teraz som si istý, že tento zákon budeme upravovať, no a to sa teším ešte na lex atentát 2 a lex atentát 3. Predpokladám, že to bude to isté a ten istý postup. Ďakujem.
6. schôdza NR SR - 10.deň - B. popoludní
Dátum: 2023-12-20
Poslanec: Kišš, Štefan (PS)
Druh vystúpenia: Vystúpenie s faktickou poznámkou

66. Ďakujem pekne. Ďakujem pekne, pán poslanec, aj za tento prejav, ktorý bol podľa mňa veľmi dobrých zhrnutím toho, čo máme dnes v zdravotníctve. Ale ja by som sa väčšinu týchto informácií rád dozvedel z rozpočtu, z tlače 100, o ktorej rokujem, ktorej jedným z parametrov je extrémne nízka transparentnosť. Pán poslanec Blcháč nám tu ráno rozprával niečo o úcte. Ja si myslím, že by bola úcta napríklad k poslancom, ale najmä všetkým ku občanom, občiankam, ktoré si chcú niečo prečítať o zdravotníctve, aby sa, aby sa niečo o zdravotníctve dozvedeli zo samotného rozpočtu. Kdežto dnes tam môžu vidieť jednu tabuľku, ktorá je absolútne bez kontextu a v princípe nemá takmer žiadnu výpovednú lehotu, hodnotu. Krátko v rámci času k tým nemocniciam. Ono je to taký evergreen slovenského rozpočtu na zdravotníctve, že vždycky nám chýba na splátky pohľadávok v nemocniciach, v posledných, dlhodobo to bola stovka, teraz je to niekde okolo 140 mil. eur ročne, ktoré v tom rozpočte nemáme, ale kumulujeme si ten dlh a potom, potom čas od času, keď už je to neudržateľné, tak tento dlh zasanujeme s dodatočnou injekciou jednak, samozrejme, pre BFF a podobných priekupníkov s pohľadávkami. A v každom prípade je to, je to ďalší výdavok štátu, ktorý nás v zdravotníctve čaká. A veľmi správne aj k liekom. Organizácia NIHO, ktorá, teda nezávislá už dnes agentúra, ktorá sa tomuto venuje, prajem jej veľa zdaru pri fungovaní a pri prinášaní tých evidence-based medicine, ako si povedal. Ďa... (Prerušenie vystúpenia časomerom.)
6. schôdza NR SR - 10.deň - B. popoludní
Dátum: 2023-12-20
Poslanec: Kišš, Štefan (PS)
Druh vystúpenia: Vystúpenie s faktickou poznámkou

12. Ďakujem pekne. Ďakujem pekne, pán Horecký, za váš príspevok. Pre mňa je vzdelávanie, školstvo jeden zo symbolov stagnácie našej krajiny, našej ekonomiky, našej životnej úrovne. Všetci dobre poznáme, pred niekoľkými dňami vyšli výsledky PISA, ktoré opäť ukázali, potvrdili teda to, čo sme už vedeli z predchádzajúcich testovaní, ako naše deti obstáli v medzinárodne porovnateľných výsledkoch. Takisto ste mohli zachytiť prieskumy medzi učiteľmi a učiteľkami, ktoré by mali byť teda elita nášho národa, a miera, do akej miery prepadávajú dezinformáciám a hoaxom, no a tie bol tiež jeden z výsledkov úpadku nášho školstva. A v rozpočte, alebo teda na začiatku toho celého problému, teda okrem reforiem, sú aj peniaze a v rozpočte vláda naďalej potvrdzuje ten trend stagnácie, kedy sa teda podľa rozpočtu neplánuje zvýšiť financovanie školstva v pomere k ekonomike, budeme pokračovať niekde na úrovni 4,3 – 4,4 % HPD na celom rozpočtovom horizonte, zatiaľ čo ostatné krajiny či už Európskej únie alebo teda tie, tie najvyspelejšie, ku ktorým by sme sa chceli teda dostať svojou životnou úrovňou, majú, majú to financovanie niekde v rozmedzí medi, medzi 5 – 5,5 % HDP. Súčasťou financovania, samozrejme, platy učiteľov, ktoré, a učiteliek, ktoré dnes teda keby sme si zobrali potrebu financovania na to, aby sme ich dorovnali aspoň niekde na priemer, tak sú niekde... (Prerušenie vystúpenia časomerom.)